REPUBLIKA SRBIJA

NARODNA SKUPŠTINA

Odbor za ustavna pitanja i zakonodavstvo

04 Broj:

7. septembar 2021. godine

B e o g r a d

Na osnovu člana 84. Poslovnika Narodne skupštine, Odbor za ustavna pitanja i zakonodavstvo, na sednici održanoj 7. septembra 2021. godine, doneo je sledeću

O D L U K U

o organizovanju Desetog javnog slušanja

1. Organizuje se Deseto javno slušanje Odbora za ustavna pitanja i zakonodavstvo na temu „Promene Ustava Republike Srbije u oblasti pravosuđa“.

2. Deseto javno slušanje će se održati **u** **četvrtak, 16. septembra 2021. godine** **u Novom Sadu, u Velikoj sali Skupštine Grada Novog Sada, Žarka Zrenjanina 2, III ulaz, sa početkom u 11,00 časova**.

3. Na Deseto javno slušanje biće pozvani, u skladu sa članom 84. stav 5. Poslovnika Narodne skupštine, članovi Odbora, narodni poslanici i druga lica čije je prisustvo od značaja za temu javnog slušanja.

4. Na Deseto javno slušanje biće pozvani i:

- predsednik Vlade Ana Brnabić;

- ministar pravde Maja Popović;

- prof. dr Vladan Petrov, sudija Ustavnog suda Republike Srbije i član Venecijanske komisije za Srbiju;

- Miloš Vučević, gradonačelnik Grada Novog Sada;

- Jelena Marinković Radomirović, predsednik Skupštine Grada Novog Sada;

- predsednik i sudije Apelacionog suda u Novom Sadu;

- Apelacioni javni tužilac i zamenici Apelacionog javnog tužioca u Novom Sadu;

- predstavnici Odeljenja Upravnog suda u Novom Sadu;

- predstavnici Odeljenja Prekršajnog Apelacionog suda u Novom Sadu;

- predstavnici Privrednog suda u Novom Sadu;

- prof. dr Branislav Ristivojević, dekan Pravnog fakulteta u Novom Sadu;

- Srđan Dobrosavljev, predsednik Ogranka advokata Novi Sad;

- Nenad Vujić, direktor Pravosudne akademije;

- i drugi zainteresovani za učešće.

PREDSEDNIK

Jelena Žarić Kovačević